cyanic-selkie/wikianc huggingface dataset:
Virķēni
Vēsture
Virķēni no 1997. gada, kad tika atklāta jaunā sporta zāle, līdz pat 2005. gadam bija viens no nozīmīgākajiem basketbola centriem Vidzemē, kur basketbola spēles un nometnes aizvadīja gan Valmieras un Rūjienas jaunatnes basketbola komandas, gan arī Latvijas Basketbola līgas komandas Valmieras "ŠANA" un "Valmiera/Rūjiena" (1999./2000. un 2000./2001. gada sezona). Šajā laikā arī vairākas Latvijas jaunatnes basketbola U-16 un U-18 nacionālo izlašu sagatavošanās nometnes pirms Eiropas čempionātiem tika aizvadītas tieši Virķēnos.
Pain 1993
"Pain 1993" ir kanādiešu repera Dreika dziesma no viņa komerciālā miksteipa Dark Lane Demo Tapes (2020). Tajā ir amerikāņu repera Playboi Carti viesvokāls.
Fons
2020. gada aprīļa sākumā, Dreiks Instagram tiešraides sesijas laikā ķircināja sadarbību ar Playboi Carti, kopīgojot ieraksta fragmentu un tā nosaukumu. Dziesma ir veltījums modes dizainerim Ianam Konoram, kurš bija Playboi Carti menedžeris un iepriekš bija strādājis ar hiphopa māksliniekiem ASAP Rocky un Kanje Vests. "Pain 1993" iezīmē Dreika un Playboi Carti pirmo sadarbību.
Kritiskā uztveršana
HotNewHipHop pamanīja, ka Dreiks "nesa savu parasto bez piepūles piegādi", savukārt Playboi Carti "iepazīstina ar savu neprātīgo neprātu plašākam hiphopa un popa cienītāju lokam." Pitchfork Metjū Štrauss to uzskatīja par "izcilu dziesmu". uz mixtape, un pamanīja, ka tas "piedāvā ritmu, kas mirdz kā lokšņu metāls". Štrauss paziņoja, ka Playboi Carti "aizrauj Drake jaunās dziesmas pirmajā pusē... Tad, kad ir pienākusi [viņa] kārta, viņš tik daudz neceļ uz skatuves".
Komerciāls sniegums
Dziesma debitēja ASV Billboard Hot 100 topa 7. vietā, kļūstot par Dreika 38. Hot 100 top 10, sakrītot ar Madonnu par labāko topa vēsturē. Playboi Carti tas kļuva par viņa pirmo labāko 10 ierakstu, pārspējot 2017. gada dziesmas "Magnolia" 29. vietu.
Astašova
Astašova ir ciems Dagdas novada Andrupenes pagastā. Izvietojies pagasta centrālajā daļā 10,4 km no pagasta centra Andrupenes, 11,4 km no novada centra Dagdas un 257,6 km no Rīgas.
Apdzīvotā vieta izvietojusies pie autoceļa P60 (Dagda—Aglona), Dzeguzes upes krastā, ziemeļos no Astašovas purva.
Pirms 2009. gadā noslēgtās administratīvi teritoriālās reformas atradās Krāslavas rajonā.
1106. gads
1106. gads bija gads, kas pēc Jūlija kalendāra sākās pirmdienā.
Marija Gevorgjana
Marija Gevorgjana (hy; dzimusi Erevānā) ir Armēnijas starptautiskā lielmeistare šahā (2019).
Biogrāfija
Šahu iemācījusies spēlēt trīs gadu vecumā. Septiņu gadu vecumā sākusi apmeklēt šaha skolu, bet vēlāk - šaha akadēmiju. 2011. gadā Bulgārijas kūrortpilsētā Albenā izcīnījusi 3. vietu Eiropas meiteņu šaha čempionātā U18 vecuma grupā. 2012. gadā uzvarējusi Armēnijas meiteņu šaha čempionātā U18 vecuma grupā un 12. Eiropas meiteņu ātrā šaha čempionātā U18 vecuma grupā.
2014. un 2015. gadā kļuvusi Armēnijas sieviešu šaha čempionāta sudraba laureāti. 2016. gadā 71. Armēnijas sieviešu šaha čempionātā izcīnījusi 8½ punktus no 9 iespējamajiem un kārtu līdz turnīra beigām kļuvusi par čempioni. 2017. gada janvārī, iegūstot 6½ punktus no 9 iespējamajiem, otro gadu pēc kārtas uzvarējusi Armēnijas sieviešu šaha čempionātā. Uzvarējusi Armēnijas sieviešu šaha čempionātā arī 2019. un 2020. gadā.
Pārstāvējusi Armēniju Pasaules komandu šaha čempionātā 2019. gadā.
Par panākumiem turnīros FIDE 2015. gadā Marijai Gevorgjanai piešķīra starptautiskās meistares (WIM) nosaukumu, bet 2019. gadā - starptautiskās lielmeistares (WGM) nosaukumu.
63 (skaitlis)
63 (sešdesmit trīs) ir naturāls skaitlis, kas veselo skaitļu rindā atrodas starp 62 un 64. Gada sešdesmit trešā diena ir 4. marts.
Romiešu skaitļu sistēmā sešdesmit trīs tiek pierakstīts šādi — LXIII, bet binārajā skaitīšanas sistēmā sešdesmit trīs ir 1111112, oktālajā skaitīšanas sistēmā — 778 un heksadecimālajā skaitīšanas sistēmā — 3F16. Sešdesmit trīs ir nepāra skaitlis.
Ķīmisko elementu periodiskajā tabulā sešdesmit trešais ir eiropija (Eu) atomskaitlis. Tas ir Filipīnu starptautiskais tālsarunu kods.
Lagārds (peldētājs)
Lagārds (fr) bija franču peldētājs. Startējis 1900. gada vasaras olimpiskajās spēlēs Parīzē.
Viņš olimpiskajās spēlēs Parīzē piedalījās 4000 metru brīvā stila peldēšanā. Šajā disciplīnā viņš startēja tikai priekšsacīkšu kārtā, kur savā peldējumā izcīnīja 5. vietu, rezultāts — 1:38:31.8, un fināla mačam nekvalificējās.
Distanču slēpošana 2022. gada ziemas olimpiskajās spēlēs — 10 kilometri klasiskajā stilā sievietēm
10 kilometri klasiskajā stilā sievietēm bija viena no 12 disciplīnām distanču slēpošanā 2022. gada ziemas olimpiskajās spēlēs. Sacensības notika Džandzjakou, Džandzjakou slēpošanas centrā. Tajās bija pārstāvēti 98 sportisti no 37 valstīm. Disciplīnā sportistēm bija jāveic 10 kilometru slēpojums klasiskajā stilā.
Olimpisko zelta medaļu šajā disciplīnā ieguva Norvēģijas sportiste Terēse Juheuga (finiša laiks — 28:06.3), sudraba medaļu ieguva Somijas sportiste Kertu Niskanena (finiša laiks — 28:06.7), savukārt arī bronzas medaļu ieguva Somijas sportiste Krista Permekoski (finiša laiks — 28:37.8).
Šajā disciplīnā startēja arī četras Latvijas sportistes — Kitija Auziņa, Patrīcija Eiduka, Samanta Krampe un Estere Volfa. No viņām labāko rezultātu, izcīnot 23. vietu, ieguva Patrīcija Eiduka (finiša laiks — 30:34.7), Kitija Auziņa ieguva 68. vietu (finiša laiks — 33:26.3), Estere Volfa ieņēma 84. vietu (finiša laiks — 36:36.9) un Samanta Krampe ieguva 93. vietu (finiša laiks — 39:34.2).
Pārstāvētās valstis un sportisti
Iekavās norādīts sportistu skaits no attiecīgās valsts.
SpaceX CRS-22
Atšķirībā no iepriekšējiem Falcon 9 lidojumiem, kad atkārtoti tika izmantota raķetes pirmā pakāpe, šoreiz tā bija jauna. Arī kravas kuģis bija jauns.
Derīgā krava
Cargo Dragon kopējā kravas masa augšupceļā bija 3328 kg. Hermētiskais nodalījums bija piepildīts ar 1948 kg kravas (kopā ar iepakojumu). Transportkuģa hermētiskajā sekcijā bija: zinātnisko eksperimentu aparatūra un materiāli (920 kg), mantas un pārtika apkalpei (341 kg), stacijas rezerves daļas un aprīkojums amerikāņu segmentam (345 kg), ārpuskuģa aktivitāšu aparatūra (52 kg), datoru piederumi (58 kg).
Nehermētiskajā kravas sekcijā bija 1380 kg sarullēti divi saules bateriju paneļi ISS Roll-Out Solar Arrays (IROSA), ko 2021. gada jūnijā uzstādīja stacijai.
No stacijas atpakaļ uz zemi tika nogādāta 2404 kg kravas. Tajā bija zinātnisko pētījumu paraugi, kā arī bojātas vai atkārtoti izmantojamas iekārtas.
Lidojuma gaita
Cargo Dragon tika palaists 17:29:15 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A.
Pēc derīgās kravas atdalīšanas raķetes pirmā pakāpe nosēdās uz peldošās platformas Of Course I Still Love You Atlantijas okeānā.
5. jūnijā 09:09 UTC kravas kuģis automātiskā režīmā saslēdzās ar SKS pie Harmony moduļa augšējās pieslēgvietas pievienotā adaptera PMA-3 saslēgšanās mezgla IDA-3.
10. jūnijā 22:49 UTC ar manipulatoru Canadarm-2 no Dragon nehermētiskās kravas sekcijas tika izņemta IROSA saules bateriju pakete. 30. jūnijā, pēc saules bateriju uzstādīšanas, IROSA transportēšanas iepakojums tika ievietots atpakaļ kuģī.
8. jūlijā 14:45 UTC Cargo Dragon atvienojās no stacijas. 10. jūlijā kuģis aptuveni 02:45 UTC uz iedarbināja dzinējus un veica noiešanu no orbītas. 03:29 UTC nolaižamais aparāts nolaidās Atlantijas okeāna Meksikas līcī. punktā aptuveni 84,3° R 29,2° Z. Lidojuma ilgums bija 36 dienas 9 stundas 59 minūtes.
Vilpulka
Vilpulka ir ciems Valmieras novada Vilpulkas pagastā, pagasta centrs. Izvietojies pagasta vidusdaļā Pestavas labajā krastā pie autoceļa V173 55 km no novada centra Valmieras un 160 km no Rīgas.
Vēsture
Apdzīvotā vieta izveidojusies padomju gados pie Vilpulku mājam kā kolhoza «Gaisma» un ciema padomes ciemats. Vilpulkā atrodas pagasta pārvalde, sākumskola, pasts, feldšeru punkts, veikals, estrāde.
Blūmenfelda gambīts
To klasificē pie pusslēgtām atklātnēm ar Šaha atklātņu enciklopēdijas kodu E10.
Stratēģiskā ideja
Melnie cenšas, ziedojot bandinieku, iegūt savā kontrolē centru, pārņemt iniciatīvu un sāk uzbrukumu. Blūmenfelda un Benko gambītu idejas ir līdzīgas.
Jānis Asars (profesors)
Jānis Asars (1895-1978) bija latviešu radiospeciālists, pirmais Latvijas Bruņoto spēku radiotelegrāfa priekšnieks (1919-1920). Latvijas Universitātes ārkārtas profesors, Mehānikas fakultātes dekāns (1940-1941). Viens no 1944. gada 17. marta Latvijas Centrālās padomes memoranda parakstītājiem.
Dzīvesgājums
Dzimis Rīgā 1895. gada 26. augustā. Mācījās Rīgas pilsētas reālskolā, no 1913. gada studēja Rīgas Politehniskā institūta Mehānikas fakultātē. Sākoties Pirmajam pasaules karam, J. Asars 1915. gadā iestājās Harkivas Aleksandra karaskolā, pēc kuras beigšanas 1916. gadā praporščika pakāpē tika komandēts uz Virsnieku radioskolu, kuru beidza 1918. gadā. J. Asars piedalījās Latvijas brīvības cīņās kapteiņa dienesta pakāpē un bija armijas radiotelegrāfa priekšnieks.
Pēc kara beigām 1921. gadā sāka strādāt Latvijas Republikas Pasta un telegrāfa departamentā. Līdztekus studēja Latvijas Universitātē (1919-1922) un ieguva inženiera elektrotehniķa diplomu, piedalījās Latvijas radiotelegrāfa tīkla veidošanā. Bija lektors Kara aviācijas skolā, Latvijas Tautas augstskolā, Rīgas pilsētas tehnikumā un dažādos kursos. Pēc papildināšanās Drēzdenes tehniskajā augstskolā pie profesora H. Barkhauzena (1926) J. Asars kļuva par Latvijas Universitātes docentu (1928) un vecāko docentu (1936). No 1935. gada J. Asars bija arī Elektrotehniskā institūta direktors, žurnāla “Radio” atbildīgais redaktors, LU Padomes loceklis,
Otrā pasaules kara beigās 1944. gada septembrī J. Asars ar ģimeni devās bēgļu gaitās uz Vāciju, kur pēc kara beigām strādāja par lektoru Vircburgas Tautas universitātē un arodu pārbaudes komisijas priekšsēdētāju. 1950. gadā pārcēlās uz dzīvi Kolumbusas pilsētā ASV Indiānas štatā, kur līdz 1966. gadam strādāja radio un televīzijas aparātu ražotnes Arvin laboratorijā par kvalitātes kontrolieri, vēlāk par pētīšanas inženieri.
Miris 1978. gada 11. martā.
Darbi
J. Asars uzrakstījis četras grāmatas un publicējis apmēram 50 rakstu radiotehnikas nozarē.
Irina Merleni
Irina Merleni (uk, pirms laulībam Meļņika; dzimusi ) ir bijusī ukraiņu brīvā stila cīkstone, olimpiskā, pasaules un Eiropas čempione, Ukrainas Nopelniem bagātā sporta meistare.
Biogrāfija
Ar sportu nodarboties Irina sāka četru gadu vecumā. 1997. gadā uzsāka brīvās cīņas treniņus. Bet sekciju apmeklēja vien divas nedēļas. Tēvs redzēdams, ka meitai ir spēks un dotības, sāka ar to nodarboties individuāli, un pēc gada Irina Meļņika ieguva savu pirmo medaļu. No 1998. līdz 2003. gadam viņas treneris bija Nikolajs Taradajs. 1999. gadā pēc skolas beigšanas Hmeļnickā, viņa mācības turpināja Ļvivā. 2002. gadā aizbrauca uz Grieķiju, pieņēma uzvārdu Merleni un kā Grieķijas pilsone piedalījās dažādās sacensībās. Daži avoti vēsta ka viņa fiktīvi apprecējās, bet viņa pati to noliedz.
2004. gada sākumā viņa atgriezās dzimtenē, lai no Ukrainas piedalītos olimpiskajās spēlēs. Starts Atēnās bija veiksmīgs un Irina Merleni kļuva par olimpisko čempioni.
Kolins Henkss
Kolins Lūiss Henkss (en, dzimis ) ir ASV aktieris, kinoproducents un režisors. Henkss ir spēlējis galveno lomu tādās filmās kā Orange County (2002), "Kingkongs" (King Kong, 2005), "Kā kļūt par perfektu zaķi" (2008), "Lieliskais Baks Hovards" (The Great Buck Howard, 2008), "Džumandži: Laipni lūgti džungļos" (2017) un "Džumandži: Nākamais līmenis" (2019). Piedalījies arī tādos televīzijas seriālos kā "Rozvela" (Rosewell, 1999–2001), "Deksters" (2011), "Fārgo" (2014–2015). Par lomu seriālā "Fārgo" Henkss ir ticis nominēts gan Zelta globusa balvai, gan Emmy balvai.
Kolins ir Toma Henksa vecākais dēls.
Bigbens
Bigbens (en — ‘Lielais Bens’) ir iesauka pulksteņa tornim (sākotnēji, tikai šī torņa zvanam), kas atrodas Vestminsteras pils ziemeļu daļā, Londonā. Kopš 2012. gada tā oficiālais nosaukums ir Elizabetes tornis par godu karalienes Elizabetes II valdīšanas dimanta jubilejai. Tas ir slavens ar savu precizitāti un milzīgo zvanu, kura masa ir vairāk nekā 13 tonnas. Tas ir lielākais pulksteņa tornis pasaulē, kas rāda laiku uz visām četrām debespusēm. Pulksteņa torņa celtniecība tika pabeigta. Bigbens ir viens no Londonas un arī Apvienotās Karalistes simboliem.
65 (skaitlis)
65 (sešdesmit pieci) ir naturāls skaitlis, kas veselo skaitļu rindā atrodas starp 64 un 66. Gada sešdesmit piektā diena ir 6. marts.
Romiešu skaitļu sistēmā sešdesmit pieci tiek pierakstīts šādi — LXV, bet binārajā skaitīšanas sistēmā sešdesmit pieci ir 10000012, oktālajā skaitīšanas sistēmā — 1018 un heksadecimālajā skaitīšanas sistēmā — 4116. Sešdesmit pieci ir nepāra skaitlis.
Ķīmisko elementu periodiskajā tabulā sešdesmit piektais ir terbija (Tb) atomskaitlis. Tas ir Singapūras starptautiskais tālsarunu kods.
1108. gads
1108. gads bija garais gads, kas pēc Jūlija kalendāra sākās trešdienā.
Asipoviči
Asipoviči jeb Osipoviči ir pilsēta Baltkrievijā, Mogiļevas apgabala rietumos, Asipoviču rajona centrs. Dzelzceļa mezgls. Pilsētas pievārtē - Baltkrievijas armijas kara bāze.
Vēsture
Par pilsētas dibināšanas mirkli uzskata 1872. gadu, kad tika atklāta dzelzceļa stacija Liepājas—Romnu līnijā. Otrā pasaules kara laikā no 1941. gada 30. jūnija līdz 1944. gada 28. jūnijam pilsēta atradās vācu okupācijā, gandrīz visi pilsētas ebreju iedzīvotāji tika ieslodzīti Asipoviču geto, bet vēlāk iznīcināti holokaustā. 1943. gada 30. jūlijā Asipoviču stacijā notika viena no lielākajām padomju partizānu diversijām kara laikā - tika uzspridzināti 4 ešeloni. Kopš 1991. gada - neatkarīgās Baltkrievijas sastāvā.
Sekretārputns
Sekretārputns (Sagittarius serpentarius) ir liela auguma, pamatā uz zemes dzīvojoša vanagveidīgo putnu suga, kas ir vienīgā suga sekretārputnu dzimtā (Sagittariidae). Tas ir endēms Āfrikas putns, kas mājo savannā uz dienvidiem no Sahāras tuksneša. Saskaņā ar Starptautiskās dabas un dabas resursu aizsardzības savienības (IUCN) datiem sekretārputns ir iespējami apdraudēta putnu suga. Mūsdienās vairs nav sastopams Gambijā, bet par tā izplatību Gvinejā–Bisavā trūkst datu.
Izskats
Sekretārputns ir liela auguma plēsīgais putns. Tam ir ērglim līdzīgs ķermenis, bet kājas garas kā dzērvei, līdz ar to putns, salīdzinot ar pārējiem vanagveidīgajiem, paceļas augstu virs zemes, 0,9—1,37 m augstumā. Arī tā galva ar līko, plēsīgo knābi atgādina ērgli. Sekretārputna ķermeņa garums ir 135—150 cm, noapaļoto spārnu izplētums 190—210 cm, svars 2,2—4,3 kg. Mātītes ir nedaudz mazākas nekā tēviņi. Astes garums 57–85 cm, turklāt divas vidējās spalvas garākas par pārējām. Uz galvas un kakla garu spalvu cekuls. Visu šo īpašību dēļ no attāluma sekretārputna siluets vairāk atgādina dzērvi vai sīgu, nevis plēsīgo putnu.
Ķermeņa apspalvojums pamatā ir gaiši pelēks, kas jaukts ar baltu, bet spārnu lidspalvas, kāju stilbu apspalvojums un cekula, un astes spalvu gali ir melni. Knābis gaiši pelēks un kāju neapspalvotā daļa gaišā, rozīgi pelēkā krāsā. Abi dzimumi izskatās vienādi, lai gan tēviņam ir nedaudz garākas cekula un astes spalvas. Sekretārputniem ir neapspalvota seja, pieaugušajiem putniem āda ir sarkana vai oranža, jaunajiem dzeltena. Ķermeņa apspalvojums jaunajiem putniem ir pelēkbrūns.
Barība
Atšķirībā no citiem plēsīgajiem putniem sekretārputns medī, atrodotos uz zemes. Pieaugušie putni medī pa pāriem vai nelielās ģimeņu grupās, apstaigājot un pārbaudot izvēlēto barošanās teritoriju. Sekretārputns barojas ar kukaiņiem, maziem zīdītājiem, sākot ar pelēm un beidzot ar zaķiem un mangustiem. Tas medī arī ķirzakas, čūskas, bruņurupučus, krabjus, abiniekus, izēd uz zemes ligzdojošiem putniem perēkļus, reizēm barojas ar mirušiem dzīvniekiem, kas gājuši bojā ugunsgrēkā vai bijuši plēsēju nogalināti. Parasti lielie zālēdāji sekretārputnu neinteresē, lai gan ir bijuši gadījumi, ka tiek nomedītas jaunas gazeles. Lai arī čūskas netiek tik lielos daudzumos medītas, kā tika uzskatīts agrāk, tomēr sekretārputns medī arī indīgas čūskas, piemēram, odzes un kobras.
Sekretārputns bieži medī, skaļi bradājot un cenšoties izbiedēt iespējamo upuri, pēc tam dzenoties pakaļ iztrūcinātajam dzīvniekam vai, piemēram, uzturas tuvu uguns līnijai ugunsgrēka gadījumā, ķerot no uguns bēgošos dzīvniekus. Ja nepieciešams, tas paceļas spārnos un noķer upuri lidojot. Mazus dzīvniekus plēsējs saķer knābī un norij, bet lielākiem uzkāpj virsū un tos nospiež. Arī lielāku medījumu sekretārputni cenšas norīt veselu, retos gadījumos to saplosot ar pēdām. Čūskām tie cenšas uzkāpt uz muguras un ar knābi pārlauzt tām kaklu vai muguru. Reizēm sekretārputns ar čūsku paceļas gaisā un nomet to no liela augstuma.
Ligzdošana
Sekretārputni veido monogāmus pārus uz mūžu. Arī pēc tam, kad jaunie putni ir izauguši un atstājuši vecākus, pāris paliek viens otra tuvumā. Riesta laikā līdzīgi kā citi plēsīgie putni arī sekretārputni izpilda riesta lidojumu, paceļoties augstu gaisā, pēc tam pikējot un virpuļojot lejup. Arī uz zemes tiek izpildītas riesta dejas, kas savukārt atgādina dzērvju dejas. Pārošanās parasti notiek uz zemes, bet reizēm arī kokā. Gados, kad ir pietiekami daudz barības, sekretārputniem ir divi vai trīs perējumi.
Ligzdu būvē gan tēviņš, gan mātīte. Tā parasti atrodas koka galā (5—7 m augstumā ), visbiežāk akācijā vai kādā citā dzeloņainā kokā. Ligzda sakrauta no zariem un no iekšpuses izklāta ar sausu zāli, vilnu, izkaltušiem mēsliem un citiem materiāliem. Vienu un to pašu ligzdošanas vietu pāris izmanto vairākus gadus pēc kārtas, katru gadu ligzdu pielabojot. Tās diametrs ir apmēram 1,5—2,5 m, augstums 30 cm. Kad ligzda kļūst pārāk liela un smaga un draud sagāzties, putni to pamet. Dējumā ir 1—3 gaišas, gandrīz baltas olas ar sarkanbrūniem raibumiem. Olas tiek dētas ar divu - trīs dienu atstarpi. Olas var būt dažāda lieluma, 68—92 mm garas un 52–61 mm platas. Perēšana uzsākas uzreiz pēc pirmās olas izdēšanas. Perē abi vecāki, tomēr mātīte to dara lielāko daļu perēšanas laika. Šajā laikā tēviņš mātītei pienes barību. Inkubācijas periods ilgst 42—47 dienas. Putnēni izšķiļas ar divu, trīs dienu atstarpi. Trīs putnēnu perējumā jaunākais parasti nomirst no bada, jo nespēj izkonkurēt vecākos un lielākos brāļus un māsas cīņā par barību.
Putnēnus klāj baltas dūnas, to galvas izskatās proporcionāli ļoti lielas. Divu nedēļu vecumā tiem izaug biezas, pelēkas dūnas, bet 3 nedēļu vecumā sāk augt cekuls. Jaunie putni attīstās lēnām un paiet 6 nedēļas, līdz tie spēj piecelties kājās. Šajā vecumā tie sāk mācīties paši ēst vecāku atnesto barību. Sasniedzot 7 nedēļu vecumu, jaunajiem putniem izaug apspalvojums, 60 dienu vecumā tie sāk mācīties lidot, sitot spārnus un paceļoties nelielā augstumā virs ligzdas. No ligzdas tie izlido 64—106 dienu vecumā. Jaunie putni turpina atrasties ligzdas tuvumā vēl 62—105 dienas, bet vecāki tos turpina barot, kā arī apmācīt medību paņēmienos.
Dzeguzes
Dzeguzes (Cuculus) ir dzegužu dzimtas (Cuculidae) ģints, kas apvieno 11 mūsdienās dzīvojošas Vecās pasaules sugas. Saskaņā ar jaunāko sistemātiku visas vanagdzegužu sugas izdalītas jaunā ģintī — vanagdzeguzes (Hierococcyx).
Lielākā sugu dažādība sastopama Āzijas dienvidu un dienvidaustrumu tropu mežos. Latvijā mājo tikai viena šīs ģints suga – dzeguze (Cuculus canorus).
Izskats un īpašības
Dzegužu ģints sugām ir raksturīgi slaidi ķermeņi, garas astes, īsas, spēcīgas kājas un gari, slaidi spārni. Mazākās ģintī ir mazā dzeguze (Cuculus poliocephalus) un Madagaskaras mazā dzeguze (Cuculus rochii), abas sugas ir apmēram 25 cm garas. Lielākās ģintī ir dzeguze un Sulavesi dzeguze (Cuculus crassirostris), kuru ķermeņa garums ir apmēram 32—36 cm. Lielākā daļa sugu ir pelēkas vai brūnganpelēkas ar gaišāk pelēku pavēderi, uz kuras ir tumšākas šķērsjoslas. Dažas sugas savstarpēji ir tik līdzīgas, ka tās dabā ir grūti vienu no otras atšķirt. Tās ārēji atgādina vanagus gan ar savu apspalvojumu un ķermeņa formām, gan lidojuma raksturu.
Uzvedība
Visas dzegužu ģints sugas ir ligzdošanas parazīti — tie olas dēj dažādu sugu dziedātājputnu ligzdās. Pamatā katrai dzegužu sugai atbilst noteikta dziedātājputna suga. Dzeguzes olas krāsa ir tāda pati kā atbilstošo audžuvecāku olu krāsa. Vispazīstamākā dzegužu ģints suga ir parastā dzeguze. Dzeguze parasti no audžuvecāku ligzdas izmet vienu no tur esošajām olām un iedēj vienu savu olu. Dzeguzēns parasti izšķiļas ātrāk par audžuvecāku putnēniem, tas aug ātrāk, ļoti bieži dzeguzēns pārējās olas izmet no ligzdas.
Zāļu valsts aģentūra
Zāļu valsts aģentūra (ZVA) ir Latvijas Republikas Veselības ministrijas pakļautībā esoša valsts pārvaldes iestāde, kuras mērķis ir īstenot kvalitatīvus un pamatotus pakalpojumus veselības aprūpē izmantojamo ārstniecības līdzekļu, cilvēka asiņu, audu, šūnu un orgānu ieguves un izmantošanas vietu, kā arī farmaceitiskās darbības uzņēmumu novērtēšanā atbilstoši valsts un sabiedrības interesēm veselības aprūpes nozarē.
ZVA ir dibināta 1996. gada 9. oktobrī kā Bezpeļņas organizācija valsts akciju sabiedrība (BOVAS) "Valsts zāļu aģentūra".
Bihava
Bihava var būt:
Mežamatveji
Mežamatveji ir ciems Nirzas pagastā, Ludzas novadā. Atrodas 297 km attālumā no Rīgas.
Pāvs
Par pāvu sauc liela auguma, lidojošu fazānu dzimtas (Phasianidae) vistveidīgo putnu, kuru visā pasaulē atpazīst pēc tēviņa krāšņās, vēdekļveida astes, pateicoties kurai pāvs tiek uzskatītas par viskaistāko putnu pasaulē. Kopumā ir 3 pāvu sugas, kas var būt gan no pāvu (Pavo), gan Kongo pāvu (Afropavo) ģints. Pāvu ģintī ir divas sugas, kas mājo Āzijā, bet vienīgā Āfrikas suga ir Kongo pāvs.
Broņislavs Rudiks
Broņislavs Rudiks bija latviešu veterinārais ķirurgs, Latvijas Universitātes Veterinārmedicīnas fakultātes docents, Rīgas pilsētas veterinārās valdes direktors. Viens no 1944. gada 17. marta Latvijas Centrālās padomes memoranda parakstītājiem.
Pāvs
Dzīve savvaļā
Savvaļā pāvi dzīvo tropu krūmājos, mitros lapu koku mežos ar bagātīgu pamežu vai augstu zāli, kur pieejams ūdens un nakts atpūtai piemēroti augsti koki, kuros paslēpties no plēsējiem. Pāvi ir uzmanīgi putni un tiem piemīt ļoti laba redze un dzirde. Pie mazākā traucējuma pāvi brīdina viens otru ar skaļiem brīdinājuma saucieniem. Tad tie ar apbrīnojamu veiklību noslēpjas biezoknī. Pāvi lido reti, no briesmām galvenokārt glābjas skrienot. To spārnu platums, salīdzinot ar ķermeni, ir samērā mazs un pāvs nav spējīgs veikt garus lidojumus.
Broņislavs Rudiks
B. Rudiks studēja LU Veterinārmedicīnas fakultātē, kuru pabeidza 1936. gadā un kļuva par fakultātes asistentu. 1938. gadā viņš Vīnes Veterinārajā augstskolā aizstāvēja doktora disertāciju Űber Rindbildungen an pathologischen Hufen.
Pāvs
Astes nozīme riesta laikā
Pāvu tēviņa astes attīstību ir veicinājusi mātītes izvēle, meklējot pārošanās partneri riesta laikā. Jo garāka aste, jo vairāk astes acu uz tās, jo mātītei tēviņš ir pievilcīgāks. Ir veikti eksperimenti, tēviņam nogriežot dažas astes acis. Mātītei interese par šādu tēviņu zūd un tā izvēlas citu tēviņu. Eksperimentu programmā izveidoja divas mātīšu grupas, viena, kurai bija iespēja sapāroties ar tēviņiem, kuru astēs bija ļoti daudz astu acis, un otra, kuras mātītes varēja sapāroties tikai ar tēviņiem, kuru astēs bija dabīgi samazināts astu acu skaits. Pēcnācēji pirmajai grupai bija daudz veselīgāki un spēcīgāki. Zinātnieki izvirza hipotēzi, ka tēviņam, lai varētu sekmīgi izdzīvot ar ļoti garu un uzkrītoši krāšņu asti, ir jābūt spēcīgākam, veselīgākam kā pārējiem sugas brāļiem.
Pāvu un cilvēku vēsture
Pāvi grezno cilvēku dārzus un parkus jau tūkstošiem gadus, sākot ar Senās Grieķijas, Romas un Indijas karaļnamu laikiem. Pāvs simtiem gadu ir bijis mākslinieku iecienīts tēls, kas atsevišķos gadsimtos un mākslas virzienos kļuva ļoti populārs un aktuāls. Indijas valdnieku pilīs jau pirms vairākiem tūkstošiem gadu ir veidoti ornamenti un mākslas darbi, kuros attēloti pāvi. Viens no tādiem bija arī slavenais Pāva tronis, kas ir bijis viens no ievērojamākajiem Indijas dārgumiem. Ir saglabājušās ziņas, ka troņa virsmā bijuši iestrādāti 108 rubīni un 116 smaragdi. Troņa baldahīnu rotāja zelta pāvs, no kā arī cēlies troņa nosaukums. Pāva tronis bija izjaucams, un to mēdza salikt un izmantot tikai svarīgās ceremonijās. Arī jūgendstila mākslā un arhitektūrā pāvs bija populārs vizuālais tēls, kā arī tā astes spalvas kļuva par aktuālu 20. gadsimta sākuma modes aksesuāru.
Bībelē var lasīt, ka pāvi bija starp dārgākajām svešzemju precēm, ko Izraēlā ieveda ķēniņš Zālamans. "Šie skaistie putni skaidri liecina par saprātīga Radītāja pastāvēšanu. Kad pāvu tēviņš, izpletis zaigojošo spalvu vēdekli, dejo savu kāzu deju, atliek vienīgi apbrīnot, cik izcila mākslinieciska izdoma piemīt Dievam, kas ”radījis visas lietas”." (Atklāsmes 4:11.)
Pauers
Pauers var būt:
Hanna Kīrnija
Piedalījusies trijās ziemas olimpiskajās spēlēs. 2010. gadā Vankūverā kļuva par čempioni mogula distancē, pēc četriem gadiem Sočos mogulā izcīnīja bronzu. Ar panākumiem startējusi Pasaules čempionātā, kur izcīnījusi divas zelta (abas mogulā), vienu sudraba un trīs bronzas medaļas.
Pasaules kausā debitējusi 2003. gada janvārī. Kopumā izcīnījusi vairāk nekā 35 uzvaras atsevišķos Pasaules kausa posmos. Divas reizes izcīnījusi uzvaru Pasaules kausa kopvērtējumā (2011, 2012), četras reizes — mogula kopvērtējumā (2009, 2011, 2012, 2013).
Kuivastu
Kuivastu (et) ir ciems Igaunijas salas Muhu austrumu krastā. Kuivastu osta ir galvenais piekļuves punkts Igaunijas lielākajai salai Sāremā (Muhu un Sāremā ir atsevišķas salas, bet ir savienotas ar uzbērtu ceļu). Kontinentālajā daļā pretī atrodas Virtsu osta. Administratīvi Kuivastu atrodas Sāres apriņķa Muhu pagastā. 2011. gadā tajā dzīvoja 48 iedzīvotāji.
Kuivastu agrāk atradās Kuivastu muiža (Kuiwast).
Kuivastu tavernā dzimis dzejnieks, tulkotājs un folklorists Villems Grīntals–Ridala (1885–1942).
Keramikas stadions
Keramikas stadions (es, valensiešu: Estadio de la Ceramica), agrāk, mūsdienās neformāli — El Madrigal, ir stadions Spānijas rietumu pilsētā Viljarealā. 1923. gadā uzceltajā stadionā ir 24 890 sēdvietas, kas ir gandrīz puse no Viljarealas iedzīvotāju skaita. Tajā savas mājas spēles aizvada futbolkomanda Villarreal CF. Dažkārt stadionā spēlē arī Spānijas futbola izlase. Mūsidenu nosaukums stadionam ir no 2017. gada. Stadiona priekšā ir dzeltenas zemūdenes (Villarreal CF komadas iesaukas) skulptūra.
Oktāvija Spensere
Oktāvija Lenora Spensere (en; dzimusi ) ir amerikāņu aktrise un grāmatu autore. Spensere ir viena no divām melnādainajām aktrisēm, kas trīs reizes bijusi nominēta Amerikas Kinoakadēmijas balvai, no kurām saņēmusi vienu balvu kā labākā aktrise otrā plāna lomā filmā "Kalpone" (2011). Par šo lomu apbalvota arī ar Zelta globusa balvu, BAFTA kino balvu un citām balvām. Pārējās divas nominācijas Amerikas Kinoakadēmijas balvai ieguvusi par otrā plāna lomām filmās "Vienādojums ar nezināmajiem" (2016) un "Ūdens forma" (2017).
Spenseres pirmā nelielā loma bija 1996. gada filmā "Laiks nogalināt". Tai sekoja daudzas citas lomas kino un televīzijā. Pirmo reizi ievērojamus panākumus Spensere guva tikai 2011. gada filmā "Kalpone". Nākamā nozīmīgā loma bija filmā "Frūtveilas stacija" (2013). Sekoja lomas filmās Smashed (2012), "Cauri sniegiem" (Snowpiercer) (2013), Get on Up (2014), "Citādie" (The Divergent Series, 2015–2016) un "Apdāvinātā" (2017). Par matemātiķes Dorotijas Voganas lomas atveidošanu filmā "Vienādojums ar nezināmajiem" (2016) Spensere tika nominēta Amerikas Kinoakadēmijas balvai un Zelta globusa balvai. Arī par lomu filmā "Ūdens forma" (2017) tika nominēta šīm balvām, kā arī BAFTA kino balvai.
Tairons Pauers
Tairons Edmunds Pauers juniors (dzimis, miris ) bija amerikāņu kino un teātra aktieris. Pazīstams kā aktieris romantiskās Holivudas filmās 20. gadsimta 30. - 50. gados, kā The Mark of Zorro (1940), Blood and Sand (1941), The Black Swan (1942), Captain from Castile (1947), The Black Rose (1950). Pauera pēdējā filma bija galvenā loma Billija Vaildera filmā "Apsūdzības lieciniece" (1957).
Rafaels Orosko Maestre
Rafaels Hosē Orosko Maestre (dzimis 1954. gada 24. martā Beserilā, Kolumbijā, miris 1992. gada 11. jūnijā Barrankiljā, Kolumbijā) bija Kolumbijas dziedātājs, dziesmu autors un grupas Binomio de Oro dibinātājs. Ar šo grupu viņš ieguva 16 zelta diskus un divus platīna diskus par miljona ierakstu pārdošanu. Viņš tiek uzskatīts par vienu no labākajiem Kolumbijas mūzikas pārstāvjiem.
Butarque
Butarque ir stadions Leganesā, Spānijā. Stadionā ir 11 454 sēdvietas un tajā savas mājas spēles aizvada CD Leganes.
Mežancāni
Mežancāni ir ciems Rožupes pagastā, Līvānu novadā. Atrodas 184 km attālumā no Rīgas.
1999. gada Latvijas čempionāts šahā
Latvijas 1999. gada šaha čempionāts vīriešiem notika no 17. līdz 25. martam Rīgā. Turnīrs noritēja pēc Šveices sistēmas 9 kārtās. Šoreiz gan turnīrā nepiedalījās vadošie Latvijas šahisti. Par turnīra uzvarētāju un Latvijas čempionu kļuva Arturs Neikšāns. Otro vietu ieņēma Arnolds Luckāns, bet trešais palika pieredzējušais Oļegs Batakovs.
Cīņas klubs (romāns)
"Cīņas klubs" ir 1996. gadā izdots Čaka Palahņuka romāns. Galvenais varonis ir vārdā nenosaukts teicējs, kas cīnās ar bezmiegu. Iespaidojoties no sava ārsta izteikuma par to, ka bezmiegs nav ciešanas, viņš sāk tēlot smagi slimu cilvēku dažādās atbalsta grupās. Tad viņš satiek noslēpumainu vīru vārdā Tailers Dērdens un dibina pagrīdes cīņas klubu kā radikālas psihoterapijas paveidu.
1999. gada Latvijas čempionāts šahā
Latvijas 1999. gada šaha čempionāts sievietēm notika no 5. līdz 13. martam Rīgā. Dana Reizniece pieveica visas savas pretinieces un ar simtprocentīgu rezultātu otro gadu pēc kārtas kļuva par Latvijas čempioni. Tāpat kā iepriekšējā gadā otrā bija Tatjana Voronova, bet trešo vietu ieņēma Ilze Bērziņa.
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta
Latvijas sieviešu šaha čempionāta turnīra tabula
! !! Dalībniece !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! Punkti !! Vieta
66 (skaitlis)
66 (sešdesmit seši) ir naturāls skaitlis, kas veselo skaitļu rindā atrodas starp 65 un 67. Gada sešdesmit sestā diena ir 7. marts.
Romiešu skaitļu sistēmā sešdesmit seši tiek pierakstīts šādi — LXVI, bet binārajā skaitīšanas sistēmā sešdesmit seši ir 10000102, oktālajā skaitīšanas sistēmā — 1028 un heksadecimālajā skaitīšanas sistēmā — 4216. Sešdesmit seši ir pāra skaitlis.
Ķīmisko elementu periodiskajā tabulā sešdesmit sestais ir disprozija (Dy) atomskaitlis. Tas ir Taizemes starptautiskais tālsarunu kods.
67 (skaitlis)
67 (sešdesmit septiņi) ir naturāls skaitlis, kas veselo skaitļu rindā atrodas starp 66 un 68. Gada sešdesmit septītā diena ir 8. marts.
Romiešu skaitļu sistēmā sešdesmit septiņi tiek pierakstīts šādi — LXVII, bet binārajā skaitīšanas sistēmā sešdesmit septiņi ir 10000112, oktālajā skaitīšanas sistēmā — 1038 un heksadecimālajā skaitīšanas sistēmā — 4316. Sešdesmit septiņi ir nepāra skaitlis.
Ķīmisko elementu periodiskajā tabulā sešdesmit septītais ir holmija (Ho) atomskaitlis.
6. sieviešu šaha olimpiāde
6. sieviešu šaha olimpiāde notika no 1974. gada 15. septembra līdz 7. oktobrim Kolumbijas pilsētā Medeljinā.
Priekšsacīkstes
Olimpiādē piedalījās 26 valstu komandas. Komandas sacentās divos etapos: priekšsacīkstēs un finālos. Priekšsacīkstēs komandas tika sadalītas piecās grupās, no katras grupas divas labākās iekļuva "A" finālā, nākamās divas "B" finālā, bet piektās vietas ieguvējas un Kolumbijas otrā komanda "C" finālā. Priekšsacīkšu rezultāti starp komandām netika pārnesti uz finālu, tāpēc komandas, kas kvalificējās vienā fināla grupa no vienas priekšsacīkšu grupas, šīs olimpiādes turnīros tikās savā starpā divreiz. Visas komandas gan priekšsacīkšu grupās un finālos spēlēja katra ar katru pēc apļa sistēmas. Priekšsacīkstēs komandas savās grupās izcīnīja šādas vietas:
"A" fināls
Komandu "A" finālā sasniegtie rezultāti sakopoti tabulā: !V||Komanda||width=20|1||width=20|2||width=20|3||width=20|4||width=20|5||width=20|6||width=20|7||width=20|8||width=20|9||width=20|10||width=30|P||width=30|KP||+||=||- Apzīmējumi: V — vieta; P — komandas dalībnieku iegūto punktu summa; KP — komandas iegūto punktu summa (2 punkti — uzvarēts, 1 — neizšķirts, 0 — zaudēts mačs); + (uzvarēto), = (neizšķirto), - (zaudēto) maču skaits.
Papildus mačs par pirmo vietu.
Lai noskaidrotu komandu uzvarētāju notika divu riņķu papildus mačs starp PSRS un Rumānijas komandām. Tas beidzās ar rezultātu:
"C" fināls
Vietu sadalījums "C" finālā: 21. Meksika, 22. Puertoriko, 23. Irāka, 24. Kolumbija II, 25. Monako, 26. Īrija.
Labākās pie galdiņiem
!Vieta||Dalībniece||Valsts||Grupa||Rezultāts||Procenti
Godalgoto komandu dalībnieču individuālie rezultāti
Godalgoto komandu dalībnieču individuālie rezultāti redzami tabulās:
Teksjē (peldētājs)
Teksjē (fr) bija franču peldētājs. Startējis 1900. gada vasaras olimpiskajās spēlēs Parīzē.
Teksjē Parīzes olimpiskajās spēlēs kopumā startēja četrās peldēšanas disciplīnās — brīvā stila 200 metru, 1000 metru un 4000 metru peldēšanā, kā arī 200 metru peldēšanā uz muguras. Visās šajās disciplīnās viņš startēja tikai priekšsacīkšu kārtā, fināla mačam nekvalificējoties.
Kriss Kristofersons
Kristofers Kristofersons (en, dzimis ) ir bijušais amerikāņu aktieris un mūziķis. Sarakstījis tādas slavenas dziesmas, kā Me and Bobby McGee, For the Good Times, Sunday Mornin' Comin' Down un Help Me Make It Through the Night, kuras izpildījuši vairāki citi pazīstami dziedātāji.
1985. gadā apvienojies ar vairākiem citiem kantrimūzikas dziedātājiem Veilonu Dženingsu, Villiju Nelsonu un Džoniju Kešu, izveidojot grupu The Highwaymen.
Bijis arī pazīstams aktieris, piedaloties filmās Pat Garrett and Billy the Kid (1973), Blume in Love (1973), "Alise šeit vairs nedzīvo" (1974), "Zvaigzne ir dzimusi" (A Star Is Born, 1976) (saņēmis Zelta globusa balvu), Convoy (1978), Heaven's Gate (1980), Lone Star (1996), "Asmens" (1998), "Asmens II" (2002) un "Asmens: Trīsvienība" (2004).
Elena Bērstina
Elena Bērstina (en, dzimusi kā Edna Reja Gilulija (Edna Rae Gillooly)) ir amerikāņu aktrise. Bērstina ir to 24 aktieru vidū, kas saņēmuši trīs nozīmīgākās aktierspēles balvas: Amerikas Kinoakadēmijas balvu, Emmy balvu un Tony balvu.
24 gadu vecumā, 1957. gadā, uzsākusi savu Brodvejas karjeru. Drīz vien piedalījusies arī vairākos televīzijas seriālos. Par lomu Pītera Bogdanoviča filmā The Last Picture Show (1971) viņa nominēta Amerikas Kinoakadēmijas balvai kategorijā "Labākā aktrise otrā plāna lomā". Savukārt par lomu Viljama Frīdkina šausmu filmā "Sātana izdzinējs" (The Exorcist, 1973) Bērstina nominēta kategorijā "Labākā aktrise galvenajā lomā". Šo balvu viņa saņēma nākamajā gadā, attēlojot atraitni Mārtina Skorsēzes komēdijdrāmā "Alise šeit vairs nedzīvo" (1974). Vēl vienu Kinoakadēmijas balvas nomināciju saņēmusi par dalību Darena Aronovska filmā "Rekviēms sapnim" (2000). 1975. gadā viņa saņēma Tony balvu par izrādi Same Time, Next Year. Par lomu 1978. gada lugas filmas adaptācijā viņa saņēma Zelta globusa balvu.
Vēlāk piedalījusies filmās Resurrection (1980), How to Make an American Quilt (1995), "Jardi" (The Yards, 2000), "Klūgu vīrs" (The Wicker Man, 2006), "Strūklaka" (2006), W. (2008), "Starp zvaigznēm" (2014), "Adelainas gadi" (2015), "Lūsija debesīs" (2019) un Pieces of a Woman (2020). Saņēmusi Emmy balvas par dalību seriālos Law & Order: SVU un Political Animals.
Markuss Tirāms
Viņš ir 1998. gada FIFA Pasaules kausa ieguvēja Liliana Tirāma dēls. Vārdu ieguvis par godu Jamaikas aktīvistam un melnādaino tiesību aizstāvim Markusam Gārvijam.
Profesionāla futbolista karjeru sāka Sochaux klubā Francijas 2. līgā (Ligue 2). Pirms tam pārstāvēja arī kluba jauniešu un dublieru komandas. 2017. gada jūlijā pārgāja uz Ligue 1 klubu Guingamp. 2019. gadā pievienojās Bundeslīgas klubam Menhengladbahas "Borussia", parakstot līgumu uz četriem gadiem. Pēc līguma beigām viņš pārgāja uz Itālijas A sērijas klubu Milānas "Internazionale".
Sasniegumi
Francija
Šamorīna
Vēsture
Rakstos pilsēta pirmoreiz minēta 1287. gadā. Tāpat kā lielākā daļa no Slovākijas teritorijas, Šamorīna līdz 1918. gadam atradās Ungārijas sastāvā, tās ungāriskais nosaukums ir Šomorja (Somorja). Viduslaikos tā bija ievērojama osta un tirgus vieta pie Donavas. Pēc Pirmā pasaules kara iekļāvās Čehoslovākijā. Pamatojoties uz Vīnes arbitrāžām, no 1938. līdz 1945. gadam pilsēta bija iekļauta Ungārijas sastāvā. No 1993. gada — neatkarīgās Slovākijas pilsēta.
Cilvēki
2011. gadā absolūtais vairākums (57,43 %) pilsētas iedzīvotāju bija ungāri, dzīvo arī slovāki (34,30 %) un ar nedeklarētu tautību (6,77 %). Pēc reliģiskās pārliecības — katoļi (73,27 %), nereliģiozi (11,75 %), kalvinisti (7,25 %) un luterāņi (4,42 %).
Ipurua
Ipurua ir stadions Eibarā, Spānijā. Stadionā ir 7 083 sēdvietas un tajā savas mājas spēles aizvada SD Eibar.
Mežarejas (Salnavas pagasts)
Mežarejas ir ciems Salnavas pagastā, Ludzas novadā. Atrodas 284 km attālumā no Rīgas.
Mācītājmuiža (Smiltenes pagasts)
Mācītājmuiža ir ciems Smiltenes novada Smiltenes pagastā, uz rietumiem no Smiltenes. Atrodas pagasta dienvidu daļā 3,9 km no pagasta centra Kalnamuižas, 2,9 km no novada centra Smiltenes un 136,7 km no Rīgas.
Apdzīvotā vieta atrodas netālu no autoceļa V323 (Liepa–Smiltene), uz dienvidrietumiem no Mācītājmuižas ezera.
Kaive (Sēmes pagasts)
Kaive ir ciems Tukuma novada Sēmes pagastā. Atrodas pagasta rietumu daļā 8,3 km no pagasta centra Sēmes, 15,9 km no novada centra Tukuma un 99,3 km no Rīgas autoceļu V1437 (Bieļas–Kaive–Lamiņi–Zentene), V1439 (Pūre–Kaive) un V1440 (Kaive–Brizule) krustojumā.
Kaivē aug Kaives Senču ozols, kas ir resnākais koks Latvijā un Baltijā. Apdzīvotā vieta veidojusies ap vēsturisko Kaives muižu (Gut Kaiwen).
68 (skaitlis)
68 (sešdesmit astoņi) ir naturāls skaitlis, kas veselo skaitļu rindā atrodas starp 67 un 69. Gada sešdesmit astotā diena ir 9. marts.
Romiešu skaitļu sistēmā sešdesmit astoņi tiek pierakstīts šādi — LXVIII, bet binārajā skaitīšanas sistēmā sešdesmit astoņi ir 10001002, oktālajā skaitīšanas sistēmā — 1048 un heksadecimālajā skaitīšanas sistēmā — 4416. Sešdesmit astoņi ir pāra skaitlis.
Ķīmisko elementu periodiskajā tabulā sešdesmit astotais ir erbija (Er) atomskaitlis.
Luē (peldētājs)
Luē (fr) bija franču peldētājs. Startējis 1900. gada vasaras olimpiskajās spēlēs Parīzē.
Raganas laiks
"Raganas laiks" (en) ir 2011. gada ASV spraiga sižeta fantāzijas filma, kuras režisors ir Dominiks Sena. Filmā galvenās lomas atveido Nikolass Keidžs, Rons Pērlmans, Stīvens Kempbels Mūrs, Klēra Foja, Stīvens Greiems, Ulrihs Tomsens, Roberts Šīens un Kristofers Lī.
Luē (peldētājs)
Luē olimpiskajās spēlēs Parīzē startēja trijās peldēšanas disciplīnās — brīvā stila 1000 metru un 4000 metru, kā arī 200 metru peldēšanā uz muguras. Visās šajās disciplīnās viņš startēja tikai kvalifikācijas kārtā, finālam mačam nekvalificējoties.
Raganas laiks
14. gadsimtā bruņinieki nogādā raganu uz klosteri, kur mūki veiks tai nāvessodu, lai atbrīvotu zemi no mēra.
Filmas "Raganas laiks" pirmizrāde notika un to izplatīja Relativity Media. Filma saņēma galvenokārt negatīvas kritiķu atsauksmes.
Kulta filma
Kulta filma ir kinofilma, kas ir ieguvusi specifisku un uzticīgu fanu grupu. Bieži vien kulta filmas nav populāras, ja neskaita to nelielās fanu bāzes, taču ir bijuši izņēmumi, kas ir iecienīti plašākā auditorijas lokā (piemēram, filmas "Cīņas klubs" un "Žokļi"). Daudzas kulta filmas ir šķērsojušas savu sākotnējo kulta statusu un kļuvušas par kinoklasikām (piemēram, filmas "Dzīvo miroņu nakts" un "Klerki"), taču citas tiek atzītas par "tik sliktām, ka ir labas" un netiek plaši atzītas (piemēram, filma Plan 9 from Outer Space). Kulta filmas bieži kļūst par plaukstošas, apmātas un komplicētas fanu subkultūras avotu. Šī iemesla dēļ tās tiek salīdzinātas ar kultiem. Ne katra filma ar uzticīgu fanu bāzi ir kulta filma. Parasti kulta filmas ir filmas, kas nav īpaši populāras, bet skatītāju loks, kas filmu ir redzējuši un kam tā patīk, izceļas ar īpašu fanātismu. Kulta filmas bieži vien ir ekscentriskas, neseko ierastajiem kino standartiem un apskata tēmas, kas netiek uzskatītas par populārām. Arī kritiķu attieksme pret daudzām kulta filmām ir divdomīga, jo filmu veidotāji bieži noraida parastos stāsta stāstīšanas veidus un tehniskos risinājumus.
Sabīne Brauna
Sabīne Brauna (de; dzimusi ) ir bijusī Vācijas vieglatlēte, kas specializējusies septiņcīņā.
Biogrāfija
1984. gadā viņa ieņēma sesto vietu XXIII vasaras olimpiskajās spēlēs Losandželosā. XXV vasaras olimpiskajās spēlēs Barselonā, viņa izcīnīja bronzas medaļu aiz ASV sportistes Džekijas Džoineres-Kērsijas, kura izcīnīja zeltu, un Apvienotās komandas pārstāves krievietes Irinas Belovas, kas izcīnīja sudrabu. Viņa ieguva 6649 punktus; viņas rezultāti disciplīnās bija 13,25 s — 1,94 m — 24,27 s — 6,02 m — 51,12 m — 2:14,35 min.
Pasaules čempionātos viņa izcīnīja zeltu 1991. un 1997. gadā un sudrabu 1993. gadā. Eiropas čempionātos viņa divas reizes izcīnīja zeltu, 1990. un pēc tam vēlreiz 1994. gadā, kā arī sudraba medaļu 2002. gadā.
2002. gada rudenī viņa beidza savu sportistes karjeru.
Samche-Džavahetija
Samche-Džavahetija (ka) ir viena no Gruzijas mharēm. Izvietojusies valsts valsts dienvidos Mazā Kaukāza kalnos. Rietumos robežojas ar Adžāriju, ziemeļos — ar Guriju un Imeretiju, ziemeļaustrumos — ar Iekšējo Kartliju, austrumos — ar Lejaskartliju, dienvidos — ar Armēniju un Turciju. Lielākās pilsētas mharē ir Ahalcihe (administratīvais centrs), Bordžomi, Ahalkalaki, Ninocminda un Vale.
Svante Arrēniuss
Svante Augusts Arrēniuss (sv; dzimis, miris ) bija zviedru fiziķis un ķīmiķis, viens no fizikālās ķīmijas pamatlicējiem. 1903. gadā saņēma Nobela prēmiju ķīmijā. Viņa vārdā ir nosaukts vienādojums, krāteris uz Mēness un laboratorija Stokholmas Universitātē. Viņš ir pazīstams arī kā elektrolītiskās disociācijas teorijas pamatlicējs.
Samche-Džavahetija
Geogrāfija
Samches-Džavahetijas mhare ietver vēsturisko Gruzijas novadu Samches, Džavahetijas un Tori teritorijas. Aizņem Mazā Kaukāza kalnu daļu un priekškalnes un Meshetijas, Trialeti un Samsari grēdu daļas. Klimats ir kontinentāls.
Svante Arrēniuss
Ar Zviedrijas Zinātņu akadēmijas stipendiju 1885. gadā strādājis arī Rīgā kopā ar Vilhelmu Ostvaldu, šajā laikā radot jonu teorijas pamatprincipus. S. Arrēniuss bija Rīgas Politehniskā institūta goda loceklis (1912).
Geraints Tomass
Geraints Hauels Tomass (en; dzimis ) ir profesionāls Velsas šosejas riteņbraucējs, kurš pārstāv UCI ProTeam komandu  un Lielbritāniju.
Tomass ir trīskārtējs pasaules čempions treka riteņbraukšanā un divkārtējs Olimpiskās zelta medaļas ieguvējs komandu iedzīšanā, kā arī 2018. gada Tour de France uzvarētājs.
Karjera
Pēc treka karjeras pievērsies šosejas riteņbraukšanai, uzvarot 2004. gada junioru Parīze—Rubē sacensībās, 2010. gada Lielbritānijas čempionātā grupas braucienā, 2011. un 2014. gada Bayern-Rundfahrt sacensībās, kā arī 2015. gada E3 Harelbeke.
2016. gada sezonā Tomass guva savu līdz tam lielāko panākumu daudzdienu sacensībās, uzvarot Parīze—Nica velobraucienā.
2018. gadā uzvarēja Critérium du Dauphiné sacensībās.
Tomass uzvarēja 2018. gada Tour de France kopvērtējumā, uzvarot arī sacensību 11. un 12. posmā. Septembrī izstrādes laikā tika nozagta Tomasa iegūtā tūres uzvarētāja trofeja.
2019. gada Tour de France Tomass startēja kā  līderis kopā ar komandas biedru Eganu Bernalu. Bernals uzvarēja tūres kopvērtējumā, bet Tomass ieņēma otro vietu.
Sasniegumi lielajās tūrēs
Piezīme: IZST — izstājās
Melnā Volta
Melnā Volta (fr, en) jeb Muhuna (fr) ir 1352 kilometrus gara upe Burkinafaso, Kotdivuārā un Ganā. Satekot ar Balto Voltu, izveido Voltas upi.
Upe sākas Burkinafaso rietumos, satekot Plandi un Dienkoas upei. Augštecē tek uz ziemeļaustrumiet, vidustecē uz dienvidiem, bet lejtecē - pamatā uz austrumiem. Vidustecē kādu laiku ir Burkinafaso un Kotdivuāras robežupe, bet vēlāk Kotdivuāras un Ganas robežupe. Ganas teritorijā 2013. gadā tika uzcelta Buī HES, samazinot Buī nacionālā parka teritoriju.
Krēza
Krēza (fr) ir Francijas departaments, viens no divpadsmit Jaunakvitānijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Krēzas administratīvais centrs ir Gerē. Departaments administratīvi ir sadalīts divos apgabalos (arrondissements):
Pasaules čempionāts orientēšanās sportā
Pasaules čempionāts orientēšanās sportā ir lielākās starptautiskās sacensības orientēšanās sportā. Čempionāti notiek kopš 1966. gada un līdz 2003. gadam tie lielākoties notika katru otro gadu, taču kopš 2003. gada - katru gadu. Sākotnēji sacensību programma ietvēra individuālās sacensības un stafeti, bet laika gaitā programma ir papildināta, un šobrīd Pasaules čempionātos sacensības notiek garajā distancē, vidējā distancē, sprintā un stafetē, kā vīriešiem tā sievietēm.
Latvijas sportistu lielākais panākums ir Edgara Bertuka 2012. gada Pasaules čempionātā Šveicē izcīnītā zelta un bronzas medaļa. Tā bija pirmā Latvijas (un arī Baltijas valstu) sportistu izcīnītā uzvara un medaļa Pasaules čempionātos pēc Latvijas neatkarības atjaunošanas (1989. gadā, pārstāvot PSRS, medaļu izcīnīja Alīda Ābola). 2013. gada čempionātā, kurš notika Somijā, Bertuks izcīnīja vēl vienu bronzas medaļu.
Antonī Marsiāls
Karjera
Marsiāls karjeru sāka Lionas "Olympique" sastāvā savu pirmo līgumu parakstot 16 gadu vecumā. 2013. gada vasarā Marsiāls parakstija trīs gadu līgumu ar AS Monaco FC par 5 miljoniem eiro. 2015. gadā Marsiāls parakstīja četru gadu līgumu ar Manchester United.
Francijas futbola izlasē spēlējis 2016. gada Eiropas čempionātā.
Sasniegumi
Manchester United
Francija
Individuālie sasniegumi
Dust Brothers
Dust Brothers ir Grammy balvu ieguvis producentu un mūziķu duets no Losandželosas pilsētas ASV. Tajā darbojas E.Z. Mike (Maikls Simpsons) un King Gizmo (Džons Kings). Viņi ir pazīstami pateicoties savai uz sempliem balstītajai mūzikai 1980. un 1990. gados, konkrēti, grupas Beastie Boys albumam Paul's Boutique, Beka albumam Odelay un filmas "Cīņas klubs" skaņas celiņam.
Valerians Indulēns
Valerians Indulēns (, Maskava - Rīga) bija Latvijas šahists.
Koberski (peldētājs)
Koberski (fr) bija franču peldētājs. Startējis 1900. gada vasaras olimpiskajās spēlēs Parīzē.
Olimpiskajās spēlēs Koberski startēja 4000 metru brīvā stila peldēšanā. Šajā disciplīnā viņš startēja tikai kvalifikācikas kārtas posmā, kur savā peldējumā ieguva 5. vietu, rezultāts — 1:37:10.4, fināla mačam nekvalificējoties.
Valerians Indulēns
Biogrāfija
Valerians Indulēns bija viens no daudzsološākajiem Latvijas jaunajiem šahistiem 1930. gadu beigās un 1940. gadu sākumā. Bijis kombinacionāla stila šahists. Lielākais panākums - dalīta 3.-4. vieta 1941. gada Latvijas šaha čempionātā ar Vladimiru Petrovu. Turnīra gaitā Indulēns cietis tikai vienu zaudējumu (pret Kārli Ozolu), bet uzvarējis nākamo čempionu Aleksandru Koblencu. Viens no sava laika labākajiem šaha ātrspēles speciālistiem Latvijā. 1939. gadā bijis otrais (aiz Friča Apšenieka) Rīgas šaha biedrības meistarības izcīņā ātrspēlē. 1941. gada decembrī uzvarējis Rīgas šaha ātrspēles čempionātā.